Norska kristniboðssambandið ( NLM ) heldur þessa daga aðalfund sinn í Stafangri . Um 4000 manns komu á fyrstu samkomuna á þriðjudagskvöldið en reiknað er með 5000 þegar mest verður . Að auki taka 800 börn og unglingar þátt í dagskrá sem er sniðin að þörfum þeirra . Aðalfundinum lýkur á sunnudag með vígslu kristniboða . Biblíulestrarnir hefjast kl. 9:30 eða kl. 7:30 á íslenskum tíma . Kvöldsamkomurnar hefjast kl. 19 eða kl. 17 á íslenskum tíma . Fleiri hundruð manns hafa fylgst með þessum viðburði á netinu . Allar upplýsingar er hægt að fá á heimasíðu samtakanna www.nlm.no . Þar eru líka sagðar fréttir af aðalfundinum jafnóðum .